藏疏马障中，旬日十八上，虐焰少戢。后列上淮诸不法状，爲苦民图以献，淮大忿恨，行金于家，不入奸，谋乃沮，后卒置于理。考满，当进阶大廷尉，力辞。时台省乏人，身绾十四符，手无停批，积瘁致疾，旋以论事谪，乞归不得请，遂卒京邸。官止大理寺丞。方出按畿南，时山东税使陈增用士侩孙士洪邪谋，输地立庄养马，将假以入曹，恣其不道。遂驻节常山，致书中外，极言不可。增惮其风厉而罢，里人德之。诸凡捐学田，立义冢，周贫民，恤寒士，爲德于乡甚多，祀乡贤。着有《惠文集》、《御珰疏》。子何应瑞，万历庚戌进士，崇祯时官工部尚书。